Для аматараў фатаграфіі Японія – вельмі фатаграфічная краіна. Бо самыя папулярныя брэнды Nicon і Canon былі створаны менавіта яе таленавітымі інжынерамі… Янак Коўзель не пайшоў простым шляхам, робячы travel-фатаграфію, як звычайны турыст, тым больш, што яму ўдалося там крыху пажыць. Ён імкнуўся паказаць жыццё людзей у гарадскім асяроддзі, заўважаючы незвычайныя моманты і аб’екты. Гэта яшчэ не жанр, але ўжо і не проста дакументальная фіксацыя жыцця гараджан. Спадзяюся, што гэты праект стане адпраўной кропкай у творчай біяграфіі маладога фатографа. Алена Шаліма, куратар